
Asistăm, aceasta este poziția țărilor mici, la naşterea Imperiului American, 
un colos economic şi militar care este pe cale de a conştientiza puterea sa şi 
de a-şi asuma un rol istoric civilizator. Pornind de la drepturile omului, America 
interpretează acest principiu generos conform intereselor sale politice 


„conjuncturale şi caută să-l impună cu forța, nesocotind un alt principiu acceptat 


în relaţiile internaționale, cel al suveranităţii, arogându-şi dreptul de a impune 
chiar şi prin forță, popoarelor lumii, democraţia de sorginte americană. Rolul 
«civilizator» al Statelor Unite nu este o premieră mondială, din Antichitate 
omenirea a cunoscut asemenea alcătuiri, Imperiul Roman fiind un exemplu ce 
s-a impus în lumea de-atunci. Din secolul XVI până în mijlocul secolului XX, 
Europa Occidentală şi-a impus norma civilizatoare aproape întregii omeniri 
prin imperiile coloniale şi uneori prin copierea voluntară a modelului occidental, 
cazul Japoniei. Fiecare imperiu a avut conştiinţa certă a superiorității normei 
sale civilizatoare, împrejurare ce a permis şi a scuzat ştergerea de pe fața 
pământului a unor popoare. civilizaţii şi culturi «inferioare», incașii, aztecii, 
pieile roşii etc. Pretextele folosite pentru «integrarea civilizatoare» a altora 
au fost lupta împotriva barbarilor, în Imperiul Roman, aducerea la civilizație 
a sălbaticilor, în imperiile coloniale. iar acum războiul împotriva terorismului, 
formulă ce justifică orice intervenţie a imperiului american emergent. 

Că apărarea drepturilor omului constituie un pretext de acțiune şi nu un 
principiu al politicii Statelor Unite rezultă din numeroase acțiuni şi inacțiuni 
precum acordul:de la Yalta, care a permis extinderea regimului totalitar comunist 
asupra estului şi centrului Europei, lipsa de reacție la masacrarea tibetanilor 
de către comuniştii chinezi, indiferența față de izgonirea arabilor din Israel şi 
ocuparea teritoriilor palestiniene. Războiul pe care americanii îl vor declanşa 
în câteva zile de la scrierea acestor rânduri sub pretextul luptei antiteroriste şi 
pentru dezarmarea potenţialului agresor irakian nu este justificat. Nu s-a dovedit 
că ar exista legături între principala organizaţie teroristă Al Qaeda şi irakieni, 
armele de distrugere în masă nu există, după chiar opinia controlorilor ONU 
din Irak, rachetele purtătoare nu depăşesc raza de acţiune de 150 km neputând 
atinge nici statul Israel, cu atât mai puţin Europa sau America. Atât 
Departamentul de Stat cât şi Pentagonul au recunoscut adevăratele motive ale 
războiului din Irak, schimbarea echilibrului de forțe din Orientul Apropiat, 
consolidarea intereselor Statelor Unite şi garantarea accesului la petrolul din 
regiune, impunerea unui tratat de pace arabo-israelian favorabil statului Israel. 
Întrucât intervenţia militară nu se poate face cu asentimentul ONU şi nici prin 
NATO, din pricina opoziţiei multor state precum şi a opiniei publice mondiale, 
războiul va fi purtat de Statele Unite, Anglia şi câțiva aliați mărunți. 

Preşedintele Bush nu ține seama nici de declaraţia Vaticanului că un război 

preventiv nu este justificabil şi nici de părerea fostului preşedinte Bush, tatăl 
său, după care războiul, fără un mandat al Organizaţiei Naţiunilor Unite şi fără 
acordul aliaților din NATO, este riscant. 


* 


Urmărind-şi interesul național, care-este intrarea în alianța NATO şi 
aderarea la Uniunea Europeană, conform voinței majorităţii partidelor şi opiniei 
publice, România a ales parteneriatul cu Statele Unite ca poziție de moment în 
disputa dintre americani şi unii aliați europeni din NATO. Această poziţie 
este discutabilă, dar discutarea ei este în prezent inutilă, guvernanţii au ales-o 
şi acum ea nu poate fi schimbată. Această alegere a fost determinată de 
experienţa istorică a confruntării cu imperiul rus şi mai apoi sovietic şi de 
dorința intrării într-o alianță cu mai marii lumii care să ne garanteze în viitor 
securitatea. Tratatul Atlanticului de Nord, în forma lui actuală, garantează prin 
Articolul 5 securitatea statelor membre şi aceasta nu este numai dorința noastră, 
ci a tuturor țărilor învecinate cu Rusia, care au semnat o scrisoare de sprijin a 
acțiuni americane în Irak, jucând pe cartea americană şi neglijând relaţiile cu 
Uniunea Europeană care nu are, pentru moment, nici unitatea politică necesară 
Şi nici capacitatea militară de a se opune unei Rusii potenţial agresive. Opţiunea 
pro-americană este minată însă de încercările SUA de a transforma NATO 
dintr-un tratat de apărare occidental într-un instrument al războiului antiterorist 
aşa cum a fost dus în Afganistan şi aşa cum va fi purtat în Irak, de încercarea 
de transformare a NATO într-un jandarm mondial, cu drept de intervenţie 
globală potrivit orientărilor politice în curs la Washington. 

Ţările mici nu pot face istorie, ele se strecoară prin istorie, găsesc 
oportunităţi şi portiţe de ieşire din conjuncturi nefavorbile. Omul e sub vremi, 
spune cronicarul, şi timpul scurs de atunci nu a schimbat cu nimic acest adevăr. 
Țările din răsăritul Europei aşteaptă confirmarea în NATO, după care politica 
lor pro-americană se va modifica, prioritatea mutându-se în Europa, de la 
care în plan economic aşteaptă mai mult decât de la Statele Unite. Abia atunci 
frustrările europene exprimate de Jacques Chirac îşi vor pierde sensul şi 
politica, acum duplicitară, a europenilor din răsărit va fi în armonie cu intențiile 
şi interesele lor reale. Duplicitatea politicii țărilor est-europene este justificată 
de urmărirea pas cu pas a interesului naţional, iar în cazul României cu atât 
mai mult cu cât la Madrid Franţa a propus, iar americanii s-au opus intrării 
noastre în NATO, ceea ce a dus la actuala convergenţă de interese cu Statele 
Unite, valabilă pe termen scurt, înainte de o nouă „întoarcere” spre Europa. 

Inceputul are loc în camera | a etajului |, la data de 5 noiembrie 1949, unde au 
fost bătuţi, în mod bestial, studenţii Paul Dumitrescu şi Constantin lonescu, la această 
primă bătaie luând parte şi directorul Dumitrescu. 

Prima mare încercare are loc în ziua de Crăciun a anului 1949: în camera 4 
denumită „spital”, după destinaţia sa inițială, aflată la etajul I, sunt mutaţi cei aproximativ 
20 membri ai ODCC („organizaţia deţinuţilor cu convingeri comuniste”) în frunte cu 
Țurcanu, complicii lor apropriaţi, precum şi alţi 25-30 de studenți — viitoarele victime. 
La un moment dat, Țurcanu li s-a adresat acestora din urmă cerându-le să accepte 
„reeducarea socialistă” pe care le-o propune „comitetul” organizat de ODCC. 
Propunerea lui Țurcanu este refuzată de cei vizați. Drept urmare, la un semn al lui 
Țurcanu, călăii înarmaţi cu cozi de mături, scânduri şi alte obiecte contondente se 
reped asupra „camarazilor” lor şi încep să-i lovească în mod bestial. După câteva 
clipe de uluire, aceştia din urmă ripostează şi începe o înspăimântătoare luptă. 
Subalimentaţi şi slăbiţi de lunile sau anii petrecuți în închisoare, victimele găsesc 
totuşi puterea să-i doboare şi să-i dezarmeze pe agresori, Lupta părea terminată, când 
se deschid uşile camerei 4 Spital şi apare directorul Dumitrescu împreună cu 10-15 
gardieni. Țurcanu raportează că cei care doresc „reeducarea” au fost atacați de „bandiți” 


” şi, atunci, la ordinul directorului, gardienii, asistați de oamenii lui Țurcanu, încep un 


teribil măcel în care, timp de 3-4 ore, curajoşii studenţi, care se opuseseră bătăuşilor, 
sunt loviți cu ciomege şi lanţuri, apoi călcaţi în picioare, până când — căzuţi în nesimţire 
— ajung cu toţii o masă de carne sângerândă. După terminarea măcelului, gardienii 
şi-au abandonat victimele, lăsându-le în seama lui Ţurcanu şi ale oamenilor săi. Aceştia 
i-au târât sub paturi aruncând peste ei găleți cu apă rece pentru a-i curăța de sângele 
care curgea şiroaie, după care au dictat condiţiile în care deținuții „în curs de reeducare” 
vor sta în continuare în camera 4 Spital: pe marginea priciurilor, cu privirea în jos şi 
mâinile în buzunare, fără a avea voie să comunice între ei, aşteptând să li se spună de 
către „reeducatori” ce trebuie să facă în continuare. 

Timp de aproape o lună bătăile au continuat zilnic în camera 4 Spital, de data 
aceasta deţinuţii-torționari nemaiîntâlnind rezistență din partea victimelor, care 
înțeleseseră că ar fi zadarnic. În paralel, Ţurcanu şi ceilalţi membri ai ODCC îşi 
obligau victimele să-şi facă „demascarea”. 

Demascările erau de două feluri: interne, în care deţinuţii trebuiau să vorbească 
despre ei, despre familiile lor, ce au gândit şi ce gândesc ei, precum şi cele externe, 
care erau de fapt declaraţii scrise, date într-o cameră vecină cu 4 Spital, unde Ţurcanu 
avea amenajat un veritabil birou de anchetă. Scopul demascărilor de ambele feluri era 
acela de a-i face pe studenţi să se denunțe între ei şi, în special, să-şi denunțe familiile 
şi prietenii din afara închisorii. Organizatorii monstruosului experiment urmăreau astfel 
distrugerea completă a legăturilor sufleteşti cu tot ce aveau tinerii mai sfânt: credința 
în Dumnezeu, familie, Patria, prietenii. 

În cursul demascărilor, Ţurcanu, care avea o abilitate diabolică de anchetator, a 
reuşit să descopere contraziceri între declaraţiile date de mulți studenți şi apoi să-i 
confrunte, punându-i să se bată între ei pentru a-şi susține afirmaţiile. 

În felul acesta, după ce rezistența fizică fusese zdrobită prin măcelul organizat de 
gardieni, încet-încet era distrusă şi rezistența morală. Practicând o diabolică tehnică 
de trecere a studenţilor din rândurile reeducaţilor în cele ale reeducatorilor şi invers, 
Țurcanu a reuşit să obţină ceea ce urmăreau stăpânii săi: dezechilibrarea şi, în unele 
cazuri, distrugerea psihologică a victimelor pentru a-i transforma în unelte uşor de 
manevrat. Dar cei mai mulți dintre cei care s-au prăbuşit temporar, în urma 
înspăimântătoarelor torturi fizice şi psihice, şi-au revenit ridicând din nou capul spre 
lumină. Dumnezeu nu i-a părăsit pe cei care şi-au păstrat speranța în adâncul sufletului. 

Începând din luna ianuarie 1950, „reeducarea” s-a extins aproape în toate camerele 
şi celulele penitenciarului Piteşti. La propunerea lui Țurcanu, deţinuţii erau frecvent 
mutaţi, în aşa fel încât, în camerele unde trebuia să se desfăşoare sinistra activitate, 

numărul celor care făceau parte din ODCC sau deveniseră complici să fie de regu 
mai mare decât cel al „candidaţilor” la reeducare. 


Am făcut parte din a doua mare serie de la 4 Spital, undă evenimentele tragice 
s-au desfăşurat după tipicul primei serii, cu deosebire că, aflându-se de cele petrecute 
cu o lună în urmă, când interveniseră sângeros gardienii, nimeni nu a maj Opuş 
rezistență. A = A 

Am asistat, timp de o lună, în poziţia de »izolare”, Ia torturi de nenchipuia 
cruzime, aplicate de Țurcanu și complicii săi celor din/seria a Ia a „reeducării, Zei 
de camarazi de suferință au fost torturați în mod bestial 1 primele două serii de la 4 
Spital şi în următoarele. Conform declaraţiei date de însuşi Țurcanu la ancheta 
Securităţii din 13 iulie 1954, printre aceştia se aflau Eşeanu Nicolae, Cojocaru Petre, 
Călinescu Victor, Pop Cornel, Duşman Vasile, Angelescu Ion, Popescu Ion, Soare 
Ion, Sebeşan Emil, Barbă Constantin, Roman Constantin; Lungu Gheorghe, 
Bogdanovici Alexandru, Balanişcu Chirică, Voinea Octavian, Sări bu Ioniţă şi Scutaru 
Mihai. În timpul torturilor, Niţă Cornel a murit ca un erou, sfidându-şi călăii, 
Bogdanovici a sucombat din cauza bătăilor îndelungate, iar Gigi Vătăşoiu s-a sinucis, 
aruncându-se în golul scării în timp ce eram duşi la baie. În cartea sa „Mărturisiri din 
mlaştina disperării”, Dumitru Bordeianu afirmă că la Piteşti au fost ucişi în total 93 de 
deţinuţi şi anexează lista numelor lor, dar nu există documente care să ateste această — 
dezvăluire. A 

Eu însumi am fost bătut în mod bestial de Țurcanu care mi-a fracturat două. 
coaste şi osul sternului. Comparativ cu alți camarazi, care au fost torturați mult maj 
sălbatic, consider totuşi că Providența m-a ocrotit şi sunt profund recunoscător lui — 
Dumnezeu că, la sfârşitul încercărilor „reeducării”, am ieşit întreg la minte şi la suflet, 
fără a trece de partea torționarilor, aşa cum, din nefericire, fuseseră siliți să o facă unii 
dintre cei care intraseră în sinistrul experiment odată cu mine. : 

(e) 

Prin ce procedee au reuşit iniţiatorii „experimentului” să-i determine pe cei din 
grupul Țurcanu să-şi trădeze cauza patriotică pe care inițial o îmbrăţişaseră şi pentru 
care erau condamnaţi la ani grei de închisoare, pentru a deveni adepți ai ideilor 
comuniste şi, până la urmă, torționari fioroşi şi asasini? - 

Nu există, încă, un răspuns cert la această întrebare, ci doar elemente care permit. 
schițarea unui răspuns. 

Bestialitatea şi chiar „rafinamentul! torturilor aplicate de Ţurcanu şi complicii săi 
ne îndreptățesc să credem că nu poate fi vorba de acțiunea unor amatori, oricât de 
cruzi ar fi fost aceştia. Ororile de la 4 Spital şi din celelalte celule ale penitenciarului. 
Piteşti, cele de la Gherla, Canal şi alte locuri de detenţie politică erau făptuite de 
adevăraţi specialişti ai torturii şi ai crimei. În acest sens, consemnăm în continuare 
câteva din torturile aplicate la 4 Spital. : 

Bătaia cu pumnii şi picioarele, aplicată victimelor până la leşin, apoi trezirea din 
leşin cu ajutorul apei reci şi reluarea supliciului era forma cea mai „nevinovată” de 
tortură pentru care nu era necesară o „şcolarizare” deosebită. Cruzimea acestor bătăi — 
o depăşea mult pe cea a „profesioniştilor” din Securitate. d 

La +4 Spital seria 1, studenţii-torţionari, ajutaţi de gardieni, i-ati bătut atât de 
cumplit pe cei ce se opuseseră iniţial „reeducării” încât, conform numeroaselor mărturii 
scrise şi orale existente, sângele curgea şiroaie prin cameră. Urmele torturilor pe trupurile 
victimelor erau înfiorătoare chiar după o lună de Ia sinistrul măcel, lucru constatatde 
cei sosiți la 4 Spital în seria a Il-a. ; 3] 

Loviturilor cu pumnii și călcatului în picioare li se adăugau bătaia cu obiecte S 
pregătite dinainte de torționari, cu ştirea şi probabil ajutorul gardienilor: ciomeg& 
scânduri, lanţuri, funii, cearşafuri ude etc. Să zicem că nici pentru aplicarea acesto” 
bătăi nu era necesară o „şcolarizare” specială. Violenţa loviturilor era însă teribilă $ 
multe victime rămânând cu sechele pentru toată viața. = 

Bătaia la tălpi era un procedeu mult folosit la Securitate şi aplicat frecvent de | 
torționarii echipei Țurcanu. Numărul loviturilor era de ordinul zecilor sau miilor | 
provocând adesea leşinul victimelor şi umflarea tălpilor, cu imposibilitatea deamâl 
merge. AR 
: „Morişca” era un procedeu mai „savant”, împrumutat tot de la securiști: victime! Ș 
i se legau extremităţile mâinilor de cele ale picioarelor, corpul căpătând astfel fo 

Continuare în pagini Îi 

dispozitivul fiind aşezat pe două suporturi fixe. „Covrigul” începea să fie învârtit 
repede, timp în care se aplicau victimei lovituri la întâmplare asupra tuturor părților 
corpului: capul, spatele, picioarele, mâinile. Efectul era teribil fiindcă pe lângă durerea 
loviturilor, intervenea amețeala datorită învârtirii rapide. De obicei, victima leşina 
după câteva minute şi, fiind stropită cu apă rece pentru a-şi reveni, procesul se relua. 
: Genuflexiunile reprezentau, se pare, inovaţia lui Ţurcanu sau unul dintre procedeele 
învățate la „specializarea” de care beneficiase. Aparent, genuflexiunile erau inofensive, 
fiind mişcări obişnuite de gimnastică. Dar când numărul lor era de ordinul sutelor, 
fiind efectuate de oameni foarte slăbiți după luni sau ani de închisoare, efectul era 
devastator. Nici un sportiv de performanță nu poate face mai mult de 200-250 de 
genuflexiuni, dar la 4 Spital s-a doborât cu mult recordul: se făceau, sub presiunea 
permanentă a bătăilor, până la o mie de genuflexiuni una după alta. La sfârşitul 
supliciului, victimele erau într-o stare vecină cu coma: apărea insuficiența respiratorie, 
nu mai vedeau, nu mai puteau sta în picioare, nu mai puteau vorbi. Lăsaţi vreun sfert 
de oră să-şi „revină”, nefericiţii recordmani erau duşi în camera demascărilor, unde 
Ţurcanu îi obliga să dea declaraţii scrise despre oameni şi fapte ascunse la Securitate. 
Declaraţiile obținute astfel erau, de regulă, incoerente dar, cu voinţa anulată de tortura 
la care fuseseră supuşi înainte, victimele nu-şi mai puteau controla gândurile şi 
mecanismul delaţiunii începea să funcționeze. 

Strivirea degetelor cu uşa era des folosită de Ţurcanu Şi complicii săi, fiind, după 
cum se ştie, o metodă „clasică” a Securităţii. Printre inovațiile „reeducatorilor” figura 
obligaţia de a mânca ciorba foarte fierbinte, într-un timp foarte scurt, în poziție 
„porcească” adică gamela fiind aşezată pe duşumea, fără ca deținutul să aibă dreptul 
de a folosi mâinile şi deci nici lingura. Victima trebuia să soarbă lichidul fierbinte, 
arzându-şi gura, esofagul şi adesea, întreaga față. Dacă, datorită poziției, deţinutul 
voma, era obligat să o facă în gamelă şi apoi, să reia operația de la capăt. Metoda era 
oarecum inspirată din celebra nuvelă a lui Kafka — „Colonia penitenciară”. 

Anticipând relatările despre torturile folosite în cursul „reeducării”, n-am arătat 
că, la Gherla, tortura hranei înghiţite fierbinte era amplificată prin adăugarea unei 
mari cantități de sare în fiecare gamelă, ceea ce provoca o sete mistuitoare, iar deținuții 
nu aveau voie să bea apă. 

Cerându-mi iertare cititorilor, voi relata şi scabroasa tortură a obligării deținuților 
să-şi mănânce propriile excremente sau pe ale altora. Adaug, cutremurându-mă de 
dezgust şi spaimă forțarea deţinuţilor tuberculoşi să scuipe în gura celor sănătoşi 
precum şi regizarea unor „şedinţe” de sex oral-homosexual (Boris Pasternak, în celebrul 
său roman „Doctor Jivago”, povesteşte despre suplicii asemănătoare, la care erau 
supuşi „contrarevoluţionarii” în timpul războiului civil din Rusia anilor 1917-1920). 

Niciodată securiştii de la noi n-au îndrăznit să-i supună pe cei anchetați la aceste 
tipuri de torturi înspăimântător de degradante. Ei băteau, schingiuiau, electrocutau, 
uneori ucideau, dar o ultimă rămăşiţă a respectului față de ființa umană îi oprea să 
coboare sub o anumită limită a dezumanizării. 

Ţurcanu şi comandoul lui de torţionari au coborât sub această limită. Fenomenul 
poate fi, oare, pus doar pe seama diabolicii inventivități a lui Țurcanu, Ţanu Popa, 
Puşcaşu, Steier şi alți fioroşi torţionari? Fără îndoială că nu: ei au primit „lecţii” de la 
„specialişti de înaltă calificare întru ale torturilor care e clar că nu erau români, fiindcă 
securiştii de la noi nu practicau aceste metode oricât de ticăloşi erau ei. Dar atunci 
cine erau „profesorii? Cunoaşterea împrejurărilor politice ale momentului ne determină 
să nu avem nici o îndoială că ei erau „specialişti” sovietici, discipoli fanatici ai lui 
Macarenco, care experimentau noi tehnici de tortură altundeva decât în propria lor 


tară. 

Marea lor inovaţie au constituit-o torturile psihblogice. Nicăieri în universul 
concentraţionar al secolului al XX-lea, exceptând poate China, Vietnamul şi Cambodgia, 
nu s-au aplicat metode de tortură psihologică atât de diabolic studiate şi puse la punct. 
În beciurile Gestapoului sau lagărele morții organizate de nazişti, în camerele de tortură 
ale NKDYV-ului sau Gulagul sovietic, în locurile de anchetă ale Securității din țara 
noastră, până la apariţia fenomenului Piteşti, exista o delimitare clară între oprimatori 
şi oprimați. 

Primii persecutau şi torturau, ceilalți erau persecutați şi torturați. Apartenența la 
cea de-a doua categorie genera în sufletul deținuților politici un sentiment de solidaritate 
care îl fortifica ajutându-i să suporte mai uşor chinurile. Între două anchete ale 
Securităţii, oricât de cumplite erau ele, deţinuţii, pentru a nu fi omorâţi erau lăsați 
câtva timp în pace, în celulele unde erau aruncaţi, adesea pe cimentul gol sau pe o 
rogojină mucegăită, bătuţi, schingiuiți, însângeraţi, anchetaţii se puteau reculege câteva 
minute sau câteva ore, se puteau ruga, puteau să-şi pună ordine în gânduri pentru a 
rezista la alte runde ale anchetelor. Uneori, găseau în celulă un camarad care încerca 
să-i ajute şi să-i îmbărbăteze, alteori primeau, prin intermediul ţevilor de calorifer sau 
pur şi simplu al pereţilor, mesaje, într-un limbaj de tip Morse, de la deținuții aflați în 
celulele învecinate, iar toate acestea aveau un formidabil efect reconfortant: nu se mai 
simțeau singuri, părăsiți în ghearele lupilor schingiuitori — aveau alături prieteni, fraţi 


de suferință solidari cu ei în lupta comună. Şi, bineînţeles, aveau alături pe Dumnezeu 


care îi întărea. 

Prima şi poate cea mai eficientă metodă de tortură psihologică consta în desființarea 
practică a celor două tabere. Deţinuţii, care au intrat prima oară în iadul „reeducării”, 
s-au trezit peste noapte că fraţii lor de suferință au devenit fioroşi. Surpriza lor a fost 
atât de mare încât mulţi nu înțelegeau ce se petrece, închipuindu-şi chiar că cei care îi 
chinuie sunt securiști sau gardieni îmbrăcaţi în deţinuţi. Uluiala sporea, pe măsură ce, 
în urma torturilor, unele victime se transformau în torționari şi invers. De aici şi până 
la gândul că fiecare se află singur, în mijlocul unei haite de fiare dezlănțuite, era 
numai un pas. lar când pasul acesta era făcut, victimele încercau să se apere. Cum? 
Lovind, la rândul lor, pe oricine, când acest lucru li se cerea. 

Nu mai existau, deci, două tabere, ci o haită de lupi turbaţi gata să se sfâşie 
reciproc. Această imagine halucinantă devenea cu atât mai veridică în mintea celor 
torturați, cu cât Ţurcanu făcea dese schimbări între reeducatori şi reeducaţi, pentru ca 
nesiguranța şi confuzia să fie totale. Am asistat, la 4 Spital, şi, în continuare, la astfel 
de schimbări năucitoare: Nutti Pătrăşcanu — la început adversar al „reeducării”, apoi 
bătăuş, după aceea — la ordinul lui Țurcanu — victima unor cumplite bătăi, după care — 
transferat la Târgu Ocna şi închis în celulele morţii de la Jilava, să nu-şi mai revină din 
prăbuşirea definitivă ca „reeducat”; Cori Gherman — iniţial torţionar, apoi izolat şi 
bătut, după care, la Canal — căpetenie a „reeducatorilor”. La un moment dat m-am 
întrebat dacă nu-i va veni rândul şi lui Țurcanu. Şi i-a venit, dar foarte târziu, după ce 
„experimentul” avusese efecte devastatoare asupra a sute şi sute de tineri. 

Scopul declanşării acestor diabolice torturi reciproce între deținuți era anularea 
identității psihologice şi morale a victimelor, cu dispariţia busolei valorilor şi instalarea 
dublei gândiri. Mărturii cutremurătoare, ale celor care au trecut pe la 4 Spital, atestă 
că, la un moment dat, după ce fuseseră supuşi timp îndelungat torturilor fizice şi 
psihologice, ei încercau să se convingă singuri de justeţea „reeducării”, pentru a adera 
la ea. = 

Fenomenul seamănă izbitor cu transformarea suferită de Smith, eroul romanului 
„19847 al lui George Orwell, erou care după ce este torturat luni de zile pentru 
„deviere” de la linia partidului, termină prin a-şi iubi torţionarii şi pe Big Brother — 
şeful ideologic suprem. Extraordinară, intuirea mecanismului torturilor psihologice 
aplicate de comunişti! 

A doua metodă de tortură psihologică de la 4 Spital, pe care nici Orwell nu şi-a 
putut-o imagina, a fost obligarea victimelor să „rupă cu trecutul”, adică să-și 
auto-anuleze întreaga structură morală şi afectivă dobândită prin moştenire spirituală 
şi prin educaţie. Țurcanu, Țanu, Popa şi alți torționari i-au silit pe cei supuşi „reeducării” 
să-şi denunțe familiile, logodnicele, prietenii, să ponegrească în gura mare ideile, 
concepțiile şi instituţiile care reprezentau fundamentul idealurilor pe care le aveau. 

În cadrul „demascărilor interioare”, deţinuţii trebuiau să-şi dezvăluie autocritic 
concepțiile, să-şi povestească trecutul, insistând (?) asupra greşelilor nu numai politice, 
ci şi din viața lor personală şi cea a familiilor lor. Observând că cei care se autoînfățişează 
fără păcate sau cu greşeli minore sunt apoi crunt torturați pentru „ascunderea 
adevărului”, mulți din cei ce-şi făceau „autodemascarea” inventau tot felul de ticăloşii 
şi fapte scabroase, pe care le-ar fi făptuit ei şi membrii familiilor lor. Escrocherii, 
adultere, incesturi, beţii, desfrânare şi crime, toate acestea imaginare, erau povestite 
de nefericiții deținuți, în speranța că verdictul „reeducatorilor”, privind sinceritatea 
lor, va fi mai blând. Uneori, se întâmpla aşa, Țurcanu se bucura că poate face comentarii 
disprețuitoare despre „putreziciunea moralei burgheze” iar cel ce se „autodemasca”. 
sincer era cruțat. Alteori, când cel care se dezgolea sufleteşte, în fața torționarilor, 
întindea prea mult coarda propriilor crime itnaginare, Ţurcanu sesiza că operația 
autodemascării se transformă în farsă şi atunci „simulantul” era bătut cu sălbăticie 
pentru că „a mințit”. 

Autodemascările constituiau o variantă sinistră a „psiho-dramei”, tehnică folosită 
de unii psihologi în terapia bolnavilorpsihici care sunt convinşi să-şi dezvăluie cât mai 
expresiv, în public, faptele petrecute în trecut. Doar că psiho-dramele se realizează 
fără constrângere, într-un climat de calm şi înțelegere. : 

Efectul psihologic al autodemascărilor era profund traumatizant pentru cei care 
erau constrânşi să şi le facă, precum şi pentru cei care, aflați în poziția de izolare, 
asistau la sinistra farsă, ştiind că în curând le va veni şi lor rândul. Mai devreme sau 
mai târziu, mulți dintre cei afectați de tratamentul impus de „reeducatori” se prăbuşeau 
psihic. 

„Psiho-dramele” reeducării au dobândit forme demențiale, în special în 
penitenciarul Gherla unde torţionarii lui Eugen Țurcanu şi Ţanu Popa au regizat 
adevărate spectacole satanice, în zilele marilor sărbători creştineşti, obligând preoți 
adevăraţi să facă slujbe „religioase” cu caracter pornografic-baţjocoritor şi să 
împărtăşească cu excremente pe „credincioşii” aşezaţi în genunchi. 

Trecerea în revistă a torturilor fizice şi psihologice de la 4 Spital, penibilă pentru 
noi cât şi pentru cititori, a fost necesară pentru a arăta că Țurcanu şi poate alți torţionari 


au fost temeinic „şcolarizați” în scopul desfăşurării acțiunilor monstruoase ale 


„reeducării”. Unde şi când s-a petrecut această „şcolarizare”, rămâne deocamdată o 
întrebare nelămurită dar, aşa cum am mai arătat, există argumente foarte solide pentru 
a accepta ideea că „instructorii” au fost „specialişti” sovietici adepţi ai şcolii lui 
Macarenco. 


(&3) 

CORESPONDENȚĂ DIN NEW YORK 
Aurel Sergiu Marinescu 


Cu toate că în ultimele luni au intervenit unele 
neînțelegeri între preşedintele Iliescu şi şeful partidului de 
guvernământ, premierul Adrian Năstase, mai multe lucruri 

îi unesc decât îi despart şi în primul rând legătura cu Securitatea dinainte de 
1989. 

Şeful statului, Ion Iliescu, s-a folosit serios de securiştii pro-sovietici ai 
regimului ceauşist, după 1990 în primele sale mandate, când s-au pus în practică 
scenarii monstruoase cu sprijinul minerilor pentru a dezbina opoziţia, pentru a 
compromite pe candidaţii săi, pentru a slăbi şi așa firava opoziţie „istorică” sau 
pentru a crea ura etnică între maghiari şi români. 

Adrian Năstase este nevoit să fie solidar cu Ion Iliescu pentru a-i apăra pe 
securiştii vechi, care se află peste tot în serviciile secrete, în structurile 
guvernamentale, senatori şi deputaţi, pentru că ambii au ceva de ascuns şi de 
aceea sunt obligaţi faţă de ei înşişi să-i protejeze şi să-i ascundă pe slujbaşii 
poliţiei politice a lui Ceauşescu. 

Cu toate că foştii ofiţeri de securitate şi colaboratorii Securităţii ceauşiste se 
găsesc infiltraţi peste tot — mass-media, guvern, sistemul bancar, reprezentanțe 
ale unor societăți multinaționale, regii autonome, instituţii de sondare a opiniei 
publice, parlament şi comisii de privatizare, nu există nici un semn că puterea de 
la Bucureşti ar vrea să schimbe ceva. 

Se ştie că oficialii NATO şi UE au făcut şi fac presiuni prin care au cerut şi 
cer guvernului Năstase să elimine foştii securiști, să renunţe la serviciile securiştilor 
profesionişti care nu prezintă încredere pentru structurile NATO — şi deci de a 
avea acces la secretele NATO -— aceşti reciclaţi cu înalte funcții de răspundere 
sunt deghizați în democrați. 

La toate aceste presiuni şi cereri, A. Năstase răspunde constant că „problema 
persoanelor care au lucrat la Securitate înainte de 1989 şi care în prezent nu se 
mai găsesc în sistemul de informaţii nu este problema NATO ci o problemă internă”. 

A. Năstase are intenţia să desființeze chiar şi CNSAS (Consiliul Naţional 
pentru Studierea Arhivelor Securităţii) şi a afirmat de mai multe ori că nu crede în 
această instituție care luptă cu trecutul, ceea ce nu duce la nimic. Tot el a mai 
afirmat în multe ocazii că „nu este nevoie de sute de persoane care să lingă 
dosarele luni de zile” sau că „banii şi sursele noastre trebuie concentrate spre 
viitor şi nu cred că spălatul rufelor ne va folosi, ci se vor crea noi focare de 
incendiu”. - : 

Tot Adrian Năstase nu a pierdut nici o ocazie de a ridiculiza CNSAS — instituția 
menită să deconspire Securitatea, sperând că până la urmă ea ar putea fi desființată. 
La începutul mandatului său A. Năstase a afirmat profetic: „Parlamentul va decide 
ce se va întâmpla cu CNSAS”. : ze 

Şeful guvernului şi preşedintele partidului de guvernământ, Adrian Năstase a 
încercat şi încearcă să-i compromită pe membrii CNSAS; el a vorbit despre 
cheltuielile uriaşe ale acestora, despre maşinile scumpe şi televizoarele pe care 
CNSAS le-ar avea în dotare. Și nu întâmplător au apărut şi acuzaţiile deputatei 
Daniela Buruiană (PRM) precum că ar deţine dovezi despre legăturile pe care 
Andrei Pleşu, Mircea Dinescu şi Horia Roman Patapievici le-ar avea cu serviciile 
secrete străine. Toţi trei fac parte din CNSAS şi deocamdată s-au folosit câteva 
metode din arsenalul Securităţii. folosite cu succes şi în exil pentru a-i compromite. 

Este clar că Adrian Năstase are ceva de ascuns în legătură cu el însuşi sau cu 
oamenii din jurul său. Mai curând este şantajat cu ceva de unul sau mai mulți 
„funcţionari ai umbrelor”. 

A. Năstase pozează în stăpân al situaţiei, mai ales când afirmă că „trebuie 
făcută diferenţa între cei care au făcut poliție politică şi cei care au lucrat în 
securitate”. 

Aceste declaraţii pe care Adrian Năstase este nevoit să le facă în legătură cu 
securiştii din aproprierea sa, au aproape toate legătură cu Ristea Priboi. Acesta a 
devenit „capul de afiş al presei” când (pentru scurtă vreme) a fost numit de PSD, 
recte A. Năstase, în fruntea Comisiei pentru controlul SIE (Serviciul de Informaţii 
Externe) şi despre care s-a aflat că înainte de 1989 s-a ocupat de radio Europa 
Liberă, hărţuindu-i pe redactori, azi decoraţi de Ion Iliescu, De asemeni s-a mai 
aflat că i-a anchetat şi bătut pe muncitorii braşoveni ce s-au revoltat în 1987. 

Cererile repetate făcute de NATO pentru a-i îndepărta pe cei care nu prezintă 
încredere, având biografii bogate în serviciile secrete, pentru Adrian Năstase și 
Ion Iliescu sunt doar nişte pretenţii absurde. Primul ministru argumentează că 

atâta vreme cât NATO lucrează foarte bine cu o persoană care a făcut parte din 
serviciile secrete sovietice — respectiv Vladimir Putin, maior KGB — România nu 
trebuie să se autoculpabilizeze. Este exemplul cel mai des folosit de A. Năstase şi 
Ion Iliescu. 

Primul ministru a spus-o răspicat la 20 noiembrie 2002: „L-am apărat şi 
continui să îl apăr pe Ristea Priboi” dând impresia că este gata să-şi rişte poziţia 
de prim-ministru pentru a apăra pe unul dintre slujbaşii Securităţii. 

Este surprinzătoare atâta lipsă de clarviziune, de gândire politică şi de logică 
a armatei de analişti politici, comentatori politici şi jurnalişti cu pretenţii de pe 
malul Dâmboviţei, care cu toţii înregistrează faptele, efectul, dar nu caută să afle 
cauza. 

Ristea Priboi după 1989 a fost consilierul ministrului de externe A. Năstase; 
el a fost numit într-o funcție importantă în PDSR şi în guvernul Năstase a devenit 
consilierul primului ministru, deputat PDSR şi preşedintele Comisiei pentru 
Controlul SIE (securitatea externă fostă DIE). Relaţiile au devenit de familie prin 
năşirea de către Ristea Priboi a celei de-a doua cununii a lui A. Năstase cu fiica lui 
Angelo Miculescu, ministrul agriculturii din epoca Ceauşescu şi botezarea celor 
cei doi băieţi Năstase, rezultat al acestei căsătorii. 

Şi atunci orice om cu judecată limpede şi logică se poate întreba: ce legături 
de prietenie pot exista (atât de puternice) între un profesor universitar, cu mai 
multe doctorate, cercetător ştiinţific la Institutul de Drept Penal — mă rog — cel 
care se compară cu Nicolae Titulescu, precum A. Năstase, cu un individ semidoct, 
cu-o şcoală profesională sau un liceu seral şi absolvent al Şcolii de Ofiţeri de 
Securitate de doi ani de la Băneasa ca Ristea Priboi? i; 

Cam ce a putut discuta în decursul timpului un „intelectual subțire”, strălucit 
elev de liceu la Sava şi student la Facultatea de Drept din Bucureşti, care toată 
viaţa şi-a dedicat-o studiului, cu o brută care în şcoală a învățat doar să urmărească, 
să ancheteze şi să schingiuiască? = - 

Răspunsul este clar şi cert: Ristea Priboi a fost omul de legătură al lui Adrian 
Năstase sau mai precis Năstase era agentul informativ al lui Priboi căruia îi preda 
notele informative. 

Tocmai de aceea, azi, Adrian Năstase ajuns acolo sus îi cultivă prietenia, îl 
protejează şi îl apără cu dârzenie pe Ristea Priboi, care în mod contrar, dacă 
securistul Priboi se supără şi dă în vileag colaborarea cu A. Năstase, toată cariera 
acestuia se prăbuşeşte. 

Ristea Priboi nu va păţi nimic şi nu va fi scos din funcţiile oficiale atâta timp 
cât A. Năstase va fi politician de frunte în România. 

“În susținerea tezei relaţia securistă Priboi-Năstase vin în sprijin şi alte 
argumente care nu pot fi neglijate şi care conduc la concluzia că naşul Priboi a 
fost în acelaşi timp şi „îngerul păzitor” al lui Năstase, bineînţeles un înger cu 
„ochi albaştri”. 

Ristea Priboi s-a ocupat printre altele şi de ziariştii de la Europa Liberă şi de 
acest post de radio. Înseamnă că el făcea parte din DIE, sau o Direcţie a Securităţii 
care avea în observaţie străinii. Z 

Aceeaşi preocupare 0 avea şi studentul de la Drept A. Năstase, care era 
prieten cu'studenții, colegii săi africani şi arabi care-l frecventau la el acasă. 

Mai târziu, A. Năstase, doctorand, cercetător ştiinţific sau consilier la 
Preşedinţia Consiliului de Miniştri, membru al „Asociației pentru strângerea relațiilor 
culturale cu străinătatea” şi membru al mai multor asociaţii de prietenie româno-țări 
capitaliste, toate paravane ale Securităţii, a avut aceeaşi preocupare pentru cetăţenii. 
străini aflați în trecere pe teritoriul României. Sublimă coincidență! 

Invitat la ambasadele țărilor capitaliste, el „strângea legăturile” cu diferiți 
cetățeni străini, la 4 iulie la Ambasada SUA sau 14 iulie Ambasada Franţei cât şi 
cu alte prilejuri. Amabil, pe banii ştim noi cui, îşi invita noul sau noii prieteni la 


Operă, Athenăe Palace sau în alte locuri şi din discuţiile prieteneşti şi amabilităţi, 


din „trageri de limbă”, se năștea un raport sau „nota informativă” bogată în 
informaţii despre persoana cu cetăţenie străină, cam ce hram poartă şi ce interese 
l-au adus în frumoasa Românie. 

Desigur că dosarul de la Securitate al lui A. Năstase a dispărut de mult; dar 
precaut cum este, politicianul din Tărtăşeşti, pe lângă transformarea în înger păzitor 
al lui Ristea Priboi, vrea să desființeze şi CNSAS care ar putea avea informaţii 
compromițătoare despre el. 

„RECONCILIEREA” A ÎNCEPUT 
ŞI CU MORŢII DIN EXIL 


După concepția conducătorilor României de azi, „reconcilierea” ar însemna ca 
victimele regimului comunist, supraviețuitorii gulagului românesc, să joace Hora Unirii 
cu călăii comunişti şi urmaşii lor. 

Am spus-o de nenumărate ori că pentru o adevărată reconciliere sunt necesare 
din partea conducerii de azi a României câteva gesturi şi anume: 

1. În şedinţă solemnă, preşedintele, Guvernul, Senatul şi Camera Deputaţilor, în 
plen, să ceară iertare întregului popor român pentru suferințele îndurate sub regimul 
comunist. 

2. La aceeaşi şedinţă solemnă, trebuie cerută iertare celor care au suferit ani şi ani 
în temniţele comuniste din țară. De asemeni trebuie cerută iertare tuturor celor care 
datorită com unismului şi-au părăsit familiile, bunurile, mormintele strămoşilor şi amintirile 
şi cur iscul Vieţii au părăsit țara de dragul libertăţii sau acelora care datorită vitregiei 
comuniste au refuzat să se întoarcă în țară, atunci când deja se aflau în lumea liberă. 

3. În urma unor cercetări să apară o Istorie a comunismului românesc pentru a se 
vedea cât de criminal şi trădător a fost acesta pentru poporul român. 

4. Este necesar un muzeu al terorii în care să fie expuse „instrumentele” de 
anchetă folosite de Securitate, aparatele de ascultare a convorbirilor, de exterminare 
etc. 

$. Retrocedarea în totalitate a proprietăţilor furate de comunişti. 

O altă ciudată cale de reconciliere au ales comuniştii şi anume: reconcilierea cu 
morții exilului. 

Seria a început cu rămăşiţele pământeşti ale lui Grigore Gafencu, îngropat în 
Elveţia. Soţia diplomatului dna. Esmee Gafencu, trăia strâmtorată şi atunci emisarii 
securității au convins-o să se repatrieze şi să accepte ca rămăşiţele pământeşti ale 
marelui diplomat să fie transportate în țară. Și deşi G. Gafencu a lăsat prin testament 
să fie adus în țară numai atunci când România va fi liberă, democrată şi prosperă, 
totuşi văduva diplomatului a acceptat (contra unei pensii viagere şi a unui apartament 
în Bucureşti) transferul rămăşițelor ilustrului ei soț în țară şi a donat întreaga arhivă şi 
documentele aflate în posesia sa Arhivelor Statului. 

Al doilea mort cu care s-a reconciliat Adrian Năstase a fost Nicolae Titulescu care 
se afla într-o criptă a unei biserici ortodoxe ruse pe Coasta de Azur, înființată după 
1917 de preoți refugiaţi din Uniunea Sovietică. Doamna Titulescu locuia cu unele rude 
în Spania. Într-o zi s-au prezentat la biserică câțiva agenți cu scopul de a-l deshuma pe 
marele diplomat. Preotul a cerut acte, echipa a plecat, iar preotul a telefonat imediat 
doamnei Titulescu care i-a transmis să nu accepte deshumarea şi să anunţe autorităţile. 

Dar Adrian Năstase, ministrul de externe în regimul neocomunist al lui Ion Iliescu, 
avea nevoie de cineva, de un diplomat de valoare cu care să fie asemuit. Şi atunci, în 
cel mai curat stil bolşevic, s-a adresat lui Mitterand şi guvernului Franței cerându-le 
aprobarea deshumării şi transportului în țară a osemintelor marelui Titulescu fără acordul 
familiei din Spania. A. Năstase a primit aprobarea şi rămăşiţele ilustrului diplomat au 
fost transportate în România. Nicolae Titulescu îngropat în ţară a însemnat pentru 
inițiatorul furtului cadavrului o mare bombă propagandistică. S-a înființat Institutul de 
Drept Internaţional Nicolae Titulescu, preşedinte A. Năstase, şi un etalon pentru acelaşi 
Năstase cu care să poată fi comparat (sic). 

A treia reconciliere a fost cu cadavrul generalului Nicolae Rădescu, ultimul şef de 
guvern democrat din România. De câţiva ani organizaţii şi personalități din exil au 
cerut unor politicieni români din țară să obțină aprobarea trimiterii osemintelor 
generalului în ţară. Această propunere s-a făcut după 1996, odată cu venirea la cârma 
României a lui Emil Constantinescu, când s-a crezut că țara porneşte spre o direcţie 
bună. Chiar candidatul la Preşedinţie urma să facă un pelerinaj la mormântul marelui 
patriot. Numai că Emil Constantinescu şi-a anulat participarea la pelerinaj. 

Pe atunci senator, Constantin Ticu Dumitrescu a ridicat în Senat problema aducerii 
în fară a osemintelor generalului, dar totul a rămas ca un frumos vis. De-abia în 
toamna 1999, sub guvernul Mugur Isărescu, la intervențiile regretatului doctor Ștefan 
Isărescu, făcute direct primului-ministru, acesta a acceptat şi rămăşiţele pământeşti ale 
generalului au fost transportate în țară. Deşi generalul a lăsat prin testament să fie 
îngropat în cavoul familiei la Călimăneşti, nu s-a ținut cont de dorinţa sa testamentară 
șia fost reînhumat la Belu cu modeste onoruri militare. 

De curând, în cadrul operaţiunii „Reconciliere cu morții”, au fost aduse în țară 
osemintele fostului rege Carol al II-lea şi ale soţiei sale din 1947 Elena Lupescu- Wolf 
ŞI s-a anunțat că şi alți membri ai familiei regale morţi în exil vor fi repatriați. 

Dar în ultimele săptămâni, presa românească scrisă şi vorbită a lansat o altă 
bombă propagandistică. În cadrul „reconcilierii” cu exilul se va crea la Bucureşti un 
Institut de Studiu al Exilului Românesc, care după afirmaţiile lui Adrian Năstase seva. 
bucura de ajutorul logistic al guvernului şi va fi compus din foşti sau actuali exilați 
adică din „idioţi utili”. Tot şeful guvernului a mai declarat că nu este permis ca acte şi 
documente privind istoria românilor din exil sau din țară să fie aruncate la coşurile de 
gunoi pe stradă, aşa cum s-ar fi întâmplat recent la Paris. În consecință guvernul 
român va duce a campanie de colectare a tuturor actelor şi documentelor privind 


România, azi împrăştiate în lume. 


Reconcilierea cu morţii Casei Regale prezintă mai multe aspecte, unele cu scop 
vădit propagandistic. Buni sau răi, abuzivi or „play-boys” ei sunt trecutul nostru şi fac 
parte volens-nolens din istoria țării. Bazat pe acest principiu, poate cineva să se mai 
opună în faţa cavourilor, statuilor şi tablourilor lui Dej, Ana Pauker, Ceauşescu Şi 
altora care şi ei, buni sau răi, au condus țara? Aducerea în țară a osemintelor fostului 
Rege Carol al II-lea este o dovadă a bunelor intenţii ale guvernului Năstase faţă de 
opinia publică europeană, faţă de familiile regale ale Europei şi chiar față de fostul 
suveran Mihai |, cu toate că acesta, de la exilul său din 1948 până în 1953 când Carol 
a decedat, nu a avut nici o relaţie cu el, nu s-au vizitat şi corespondenţa a fost aproape 
inexistentă. Ne îndoim că proiectatul Institut al Exilului se va ocupa mai întâi de 
studiul cauzelor care au creat primul exil gigantic din istoria românilor, când milioane 
de români, legal sau ilegal, unii cu riscul vieţii, şi-au părăsit țara plecând oriunde în 
lume. 

Ne îndoim că proiectatul Institut de Studiu al Exilului va studia vinovăţiile acelora 
care au transformat exilaţii comunismului în „duşmani ai poporului”, „duşmani ai 
țării”, „trădători de neam şi țară” ori „agenţi ai imperialismului”. Ori se ştie bine că 
românii exilați au fost anticomuniști, au plecat din cauza condiţiilor de viaţă, a terorii, a 
lipsei libertăţilor fundamentale; ei nu au plecat pentru că nu şi-au iubit țara. Dar 
propaganda care s-a dus pe parcursul a peste 45 de ani a creat ura şi duşmănia care au 
dat naştere unui zid ce desparte românii exilați de cei din țară. 

În sfârşit, mă îndoiesc că institutul proiectat se va ocupa şi de cele câteva milioane 
de români din teritoriile smulse României de către Uniunea Sovietică, de Basarabia, 
Bucovina, ținutul Herţa, cele câteva sate din Maramureşul istoric, adică de românii 
care cu forța au fost duşi în exil pe întinsul Siberiei. 

Nu cred în posibilitatea de a se studia exilul românesc. Aceste cercetări care 
trebuie făcute în 12 țări europene plus Israel, Liban, Noua-Zeelandă, Australia, Canada, 
Statele Unite, Mexic şi alte patru state sud-americane: Venezuela, Argentina, Chile şi 
Brazilia, necesită fonduri uriaşe pentru cercetarea arhivelor şi bibliotecilor acelor țări. 
De asemeni necesită istorici poligloți. Trebuie avut în vedere că în grupuri mai mici 
românii exilați au ajuns să locuiască în Rhodesia, Africa de Sud, fostele colonii franceze 
Maroc, Algeria, Tunis, Gabon; unii au ajuns până în insulele Aleutine. 

În ceea ce priveşte cercetarea de documente privind istoria exilului, donaţii s-au 
făcut şi până acum şi se vor mai face. Urmaşii celor pe care vitregia comunistă i-a 
făcut să-şi părăsească țara au donat şi vor dona corespondenţa şi documentele aflate 
în posesia înaintaşilor lor. 

Dar cea mai importantă captură a lui Adrian Năstase se pare că vor fi Biblioteca Şi 
Institutul de Cercetări din Freiburg. Înființată prin anii '50 din iniţiativa prof. Virgil 
Mihăilescu, Biblioteca cu peste 5000 de volume, colecțiile ziarelor din exil ş.a., s-a 
dezvoltat în decursul anilor ajungând cea mai importantă instituție culturală a exilului 
având din donaţii importante colecţii de timbre, numismatică, documente, obiecte de 
artă. Guvernul RFG a subvenţionat această instituţie. Dar guvernul Germaniei unite 
având alte priorități financiare şi politice a oprit subsidiile; noua emigrație apatică şi 
neinteresată de problemele româneşti nu a mai făcut donaţii în bani pentru susținerea 
Bibliotecii din Freiburg. Prof. V. Mihăilescu a decedat şi director a devenit |. Bidian, 
un om în vârstă care nu avea salariu, ajutat de două-trei doamne de asemenea în 
vârstă şi neplătite. Acum director este prof. Matei Cazacu care de fapt locuieşte la 
Paris. Dânsul nu prea are vreo tangentă cu vechiul exil românesc, cu spiritul care a 
animat pe creatorul acestui aşezământ cultural, cel mai important al exilului. Prof. 
Matei Cazacu, fiul preotului Nichiforiță Cazacu, a ajuns cu o bursă de studii la Paris 
pe vremea când nu plecau la studii la universităţile din lumea liberă decât cei cu solide 
relaţii politice. Tatăl lui Matei Cazacu nu numai că avea o funcţie la Patriarhie, dar era 
şi bun prieten cu Patriarhul roşu Justinian Marina, care de fapt a şi intervenit „acolo 
sus” pentru o bursă pentru fiul prietenului său. Ajuns la Paris, tânărul Cazacu a rămas 
în „Cetatea luminilor” — refugiat politic şi dizident, devenind un „opozant de salon” şi 
ataşându-se grupului care formează „intelighenţia” românească acolo. Deci ce poate 
avea prof. Matei Cazacu în comun cu Biblioteca din Freiburg? 

Cu circa doi ani în urmă regretatul dr. Ştefan Isărescu (USA) a făcut o donaţie 
substanțială în dolari Bibliotecii din Freiburg. DI. director Cazacu nici nu s-a deranjat 
să trimită conform uzanțelor o scrisoare de confirmare a primirii cu mulțumiri. 

Astfel stând lucrurile, este uşor de închipuit că la prima tentativă de captură a 
bunurilor Bibliotecii din Freiburg de către cei din Bucureşti, directorul Cazacu va ceda 
cu plăcere. De fapt se spune că asemenea tratative sunt în curs. 

Despre arhiva personală a fostului rege Mihai 1 nu avem nici o îndoială că datorită 
ilustrului său ginere, Dudă, va ajunge la Bucureşti la proiectatul institut. Aducându-se 
în țară şi rămăşiţele prințului Nicolae (fiul Regelui Ferdinand şi al Reginei Maria) mort 
în Spania fără urmaşi, probabil că şi arhiva sa personală va ajunge la Bucureşti. 

Şi aşa, prin târguieli, cerşeală sau fraudă, vor fi transportate în țară documentele 
dorite de Adrian Năstase care vor fi publicate numai în măsura în care convin regimului 
actual. 

Aurel Sergiu Marinescu 

e Fraţi iubiţi! e Prin prezenta vă 
anunțăm că suntem bine sănătoşi, ceea ce 
vă dorim şi vouă, şi că, după scremeri 
grandioase, primăvara s-a hotărât în sfârşit 
să-şi arate obrazul în Bucureşti. e Astfel 
că frumoasa noastră capitală surâde în 
soarele neiertător, arătându-şi ştirbă 
nenumăratele gropi din caldarâm, gunoaiele 
care se răsfață nestingherite pe marginea 
drumurilor, cioturile copacilor de pe 
bulevarde, tăiate nemilos de ADP şi făcând 
eforturi slabe să scoată noi crenguțe cu 
care să-şi astupe lipsurile din coroană... 
e Soferii îşi rup roțile automobilelor prin 
hăurile căscate în asfalt, pietonii îşi rup 
picioarele în râpele care rânjesc prin 
trotuare, bucureştenii mârâie înfundat 
printre dinţi vorbe dulci la adresa mamelor 
primarului şi ale domnilor consilieri 
municipali (probabil defuncte Şi cu 
certitudine inocente), pe scurt, primăvara 
bucureşteană şi-a intrat pe deplin în 
drepturi. = 

e Odată cu primii ghiocei, au 

răsărit şi protestele sindicale, declanşate 
de anunţul că guvernul a aprobat conce- 
dierea a 19.000 de salariați. care vor primi 
nişte compensații destul de amcţite. e Din 
cei 19.000 de disponibilizați, 8.000 îşi vor 
pierde locurile de muncă la întreprinderile 
braşovene Tractorul, Roman şi Rulmentul, 
ceea ce a trezit mânia braşovenilor 
respectivi şi a colegilor lor, care s-au 
plimbat în număr mare pe străzile oraşului, 
hăulind lozincile corespunzătoare. e Ră- 
mâne acum de văzut dacă domnii dolofani 
din guvern vor fi consecvenţi în con- 
damnările la şomaj distribuite clasei 
muncitoare mai puţin dolofane, sau dacă 
vor prefera să-şi păstreze liniştea făcând 
unele concesii. e Cum s-a demonstrat de 
mult că între binele țării şi binele personal 
al devotatei noastre conduceri, grija 
guvernanților se îndreaptă cu certitudine 
către liniştea personală, probabil că se va 
ajunge la o soluţie de compromis, 
dăunătoare în fond şi muncitorilor şi țării, 
dar confortabilă pentru autorităţi. e Aşa 
că parcă văd că până la urmă o să rămână 
pe locuri vreo 4000 de braşoveni şi o să-și 
piardă slujba alți 4000. e Imparţiali ca tot 
românul... , 

e Se aude că fabrica de hârtie Letea 
Bacău, adusă în sapă de lemn de admi- 
nistratorii numiţi de APAPS (probabil spe- 
cial ca s-o aducă în sapă de lemn) e 
jinduită de celebrul primar al Bacăului 
Dumitru Sechelariu, eminentul intelectual 
care şi-a luat diploma de bacalaureat în 
modul neguros despre care s-a vorbit în 
presă. * Evident că o fabrică de hârtie, 
adică o instituţie implicată în distinsul lanț 
de fabricare a cărții, este normal să fie în 
posesia unui intelectual. e Ce e mai puţin 
normal e că fabrica respectivă, deşi ar 
întruni toate condiţiile să fie eficientă din 
punct de vedere economic (ca fiind singura 
întreprindere care fabrică hârtie de ziar în 
mari cantităţi), a reuşit, sub conducerea 
luminată a administratorilor numiţi de 
APAPS, performanța să ajungă în stare 
de faliment. e Măi, măi să fie! Cine ştie 
cu cine erau prieteni administratorii ăştia! 

e Că tot vorbim de manevre 


neguroase, în ultima vreme se zvoneşte 
din ce în ce mai des că vinurile îmbuteliate, 
din podgorii cunoscute, care se vând 
scump prin alimentare, se întâmplă să fie 
contrafăcute. e Aşa s-a întâmplat cu 
zvonurile privind vinul de Jidvei. e Acum 
aflăm din ziare că societatea Murfatlar 
s-a aprovizionat în noiembrie 2002 cu 
aproape 2 milioane şi jumătate de litri de 
vin în vrac de la... SC Viticola Aegyssus 
Tulcea. e Pe urmă a vândut acel vin altor 
societăţi. e Problema e ce nume purta 
vinul respectiv atunci când a fost vândut, 
întrucât se presupune că vinul a fost 
cumpărat ca să fie vândut din nou, şi 
bineînţeles sub marca Murfatlar. e Dar 
cine a cumpărat acel aşa-zis Murfatlar, 
plătind preţul aferent pentru o marcă de 
calitate, a băut de fapt un oarecare vin de 
Tulcea. Care nu e Murfatlar. e Uite-aşa 
se duce pe apa sâmbetei renumele unei 
mărci de vârfa vinului românesc. 

* Apropo de corupţia atotcuprin- 
zătoare care distruge cu rare viteză 
economia românească, să nu uităm nici 
că ancheta Curţii de Conturi a României a 
depistat la Nitramonia Făgăraş jafuri de 
amploare, care s-au soldat cu prejudicii 
de zeci şi sute de miliarde de lei. e Metoda 
a constat în încheierea a zeci de „contracte 
comerciale” păgubitoare societăţii. Sau, 
după cum se exprimă CCR, managerii care 
au condus Nitramonia între anii 1998-2001 
au comis acțiuni „cu caracter infracțional 
în ceea ce priveşte modul de administrare 
a patrimoniului şi a capitalului social deținut 
de stat”. e CCR reproşează conducerii 
Nitramonia „conduita pasivă sau mai puţin 
pasivă în recuperarea creanţelor neîn- 
casate de la clienţi, care au crescut de la 
77,76 miliarde lei în 1999, la 92,39 
miliarde lei în 2000 şi la 170,16 miliarde 
lei în 2001”. e Ba chiar aflăm că în 2002 
creanţele neîncasate au crescut la 283 de 
miliarde lei! e Bun patron mai e statul ăsta, 
dom'le! Cum mai rabdă el administratori 
dintr-ăştia, care nu fac altceva decât să 
mărească pagubele întreprinderii ad- 
ministrate! e Cum s-ar zice, trai nineacă 
pe banii babachii! e Ia să fi fost acolo un 
patron particular, să vezi ce tare s-ar mai. 
fi uitat în buzunarele proprii şi ce grijă ar 
fi avut nu numai să nu încheie contracte 
păguboase, dar şi, dacă s-ar fi prăjit o dată 
în felul ăsta, să vezi ce s-ar fi luptat ca un 
leu să-şi recupereze paguba! e Și mai e. 


ceva: nu cumva managerii ăștia de doi bani 


au avut ceva motive anume să se uite în 
altă parte atunci când au semnat con- 
tractele cu pricina? 

* Și tot apropo de mişmașuri de 
calibru mare, citim cu interes într-un jurnal 
că unul dintre cei mai controversați 
„oameni de afaceri” români, fost şef de 
restaurant, l-am numit pe domnul Ovidiu 
Tender, nu numai că n-are nici o problemă 
cu autoritățile apropo de legăturile 
dumnealui cu domnul Matser, consilier la 
Secretariatul General NATO, recent 
arestat, dar pe deasupra se mai şi laudă că 
e mare prieten cu domnii Radu Timofte şi 
loan Talpeş şi, colac peste pupăză, îşi 
exprimă sus şi tare intenţia de a cumpăra 
ditamai PETROM şi cogeamite IMGB. - 


Măi să fie, grozavă pornire în viaţă îţi 
dau funcțiile astea distinse de chelner şi de 
şef de restaurant sau de bar! e Dacă ne 
gândim că „marele” Viorel Păunescu a 
țâşnit în lumea afacerilor de pe poziţia de 
şef al barului Melody, şi vedem că şi 
domnul Tender, aparținând iniţial aceleiaşi 
distinse categorii profesionale, face azi 
parte din aceeaşi lume a marilor oameni 
de afaceri, nu ne rămâne decât să regretăm 
amarnic că părinții neinspiraţi ne-au silit să 
ne ducem la carte... 

e Când vedem ce afaceri se învârt 
în sărmana Românie, înțelegem de ce 
nobilii noştri aleşi zbiară ca din gură de 
şarpe că nu vor să-şi părăsească afacerile 
pentru neimportantul mizilic pe care-l 
reprezintă un loc în parlament. e Nici 
măcar ieşirea legală, aceea de a-şi pune 
afacerile pe numele nevestei, copiilor, 
soacrei, mătuşii, nu-i încântă: vor, dom'le, 
să simtă ei banul în mână. * Şi nu se mai 
satură, oricâți bani ar avea. e Şi au mulți. 

e Năzdrăvana etnie conlocuitoare, 
în efortul ei neprecupeţit de a ne descreţi 
frunțile (mult mai simpatic decât efortul 
de a ne cotrobăi buzunarele), şi-a tras site 
pe Internet, unde putem să ne delectăm 
citind despre prenumele originale cu care 
respectiva etnie îşi înzestrează puradeii. 
e Un bulibaşă năzdrăvan (pe care-l cheamă 
chiar Năzdrăvan) şi-a publicat chiar şi 
arborele genealogic pe Internet la adresa 
www.unirroma-nazdravan.ro. La adresa 
respectivă putem să aflăm şi prenume cu 
care rromii din şapte comunităţi olteneşti 
şi-au botezat mai nou puradeii: Astronom, 
Facultatea, Ministra, Profesoara, Doctor, 
Secretar, Filosof, Casier şi alte asemenea 
care dezvăluie speranțele de mărire ale 
fericiţilor părinți. e Simţul realităţii se 
manifestă mai discret, am întâlnit un singur 
nume în acest sens: Speculant. e Am simțit 
acut lipsa altor prenume la care ne-ar fi 
dus gândul: Arestat, Hoţ, Bişniţar... 
Hauileo, muică, nu cumva să ne prindă 
instituția aia care stă cu bățul să nu apară 
Cumva prin presă jigniri la adresa etniei... 
mânca-ți-aş. 

e Iar citim în presă despre cum se 
dă şpagă la Vamă: cu descriere, cu poze, 
mă rog, cu tot tacâmul. e Din articole şi 
emisiuni TV înțelegem că persoanele care 
dau bacşiş sunt cele care se ocupă în ge- 
neral cu bişnița transfrontalieră, în special 
către frații noştri mai specializați, turcii. 
e Nu ştim alţii cum sunt, dar ştim precis 
că toţi colegii din redacția noastră care au 
călătorit în străinătate (Şi ni se mai întâmplă) 
nu au întâlnit niciodată acest fenomen (chiar 
şi atunci când au călătorit în Turcia). e Ştiu 
eu? e Te pomeneşti că vameşii sunt fini 
psihologi: niciodată n-am avut în bagaje 
articole bişniţăreşti. e Sau, mai ştii? Ne-or 
fi judecat după figură: om avea noi mutre 
mai tâmpițele, nu din cele şmechere, 
caracteristice malurilor Dâmboviţei, aşa că 
nu ne-au bănuit de bişniță. 

e În continuare, statul le dă la cap 
întreprinderilor mici şi mijlocii, trântindu-le 
încă o obligaţie în spinare: în locul cărților 
de muncă un aşa-zis Registru de evidență 
a salariaţilor, pe care patronii de în- 
treprinderi, fie ele cât de mici, sunt obligaţi 

să-l completeze (după ce au făcut coada 
obligatorie ca să cumpere tipizatele), 
e Alţi bani, altă distracţie, încă un pic de 
treabă în plus şi, bineînţeles, de la | iulie, 
data la care se împlinesc 60 de zile de la 
intrarea în vigoare a Ordonanţei Gu- 
vernului, patronii n-au decât să se aştepte 
la controale, care bineînțeles, în caz că 
se găseşte vreo chichiță, se vor lăsa cu 
amenzi. e Orice, numai să li se facă viața 
mai uşoară întreprinzătorilor privaţi, că 
doar pe ei se bazează statul pentru 
majoritatea locurilor de muncă pe care se 
laudă că o să le creeze, şi pe veniturile la 
bugetul statului. e Bună găină cu ouă de 
aur mai sunt şi privatizaţii ăştia! 

e În schimb guvernul, în dorința 
veşnică de a intra mai repede în NATO, 
face tot soiul de promisiuni, chiar şi din 
cele pe care cu siguranță că n-o să le țină. 
e De pildă, se laudă că zor nevoie o să 
impulsioneze retrocedarea proprietăților, 
aşa că 2003 o să fie anul în care vor curge 
lapte, unt şi miere către propiietarii prădați 
timp de 50 de ani, şi statul o să le dea 
înapoi toate proprietăţile furate, inclusiv 
cele pe care acelaşi hoț de stat le-a vândut 
fără să le posede, aşa cum face orice 
escroc care vinde fraierilor garsoniere care 
aparțin altcuiva. e S-o vedem şi pe-asta! 
* Ba mai mult, acelaşi hoţ de stat care a 
vândut bunurile altora se laudă acum că 
o să aducă modificări legilor de retro- 
cedare (întocmite strâmb chiar de către 
domnul stat) şi celor privind compensaţiile 
pentru proprietăţile abuziv confiscate. 
e Probabil că guvernanţii au început să 
se ia de gânduri când au văzut cum curg 
condamnările de la Curtea Europeană a 
Drepturilor Omului de la Strasbourg. 

e Şi cu corupţia o s-o rezolve 
Iluminatul nostru guvern. e Sau cel puţin 
aşa promite, conform bunului proverb 
românesc „„fă-te frate cu dracul până treci 
puntea”. e Păi cum... dracul s-o rezolve, 
când ar trebui să se'uite mai întâi la bârna 
din ochii proprii? e Nici gând să-și scoată 
ghearele din plăcintă, chiar dacă s-au 
îndopat până când nici nu mai pot să res- 
pire de atâta ghiftuială. 

e La ora când va apărea acest mic 
jurnal, probabil că războiul din Irak se 
va fi declanşat. e Nu că ne-ar fi drag 
Saddam, un fel de Ceauşescu cu mutră 
Slinoasă şi cu ochi cruzi, duită-se pe pustii! 
e Darnici felul imperial în care se tratează 
problema nu ni se pare normal. e Şi nici 
tratamentul inegal care se acordă statelor 
din Orientul apropiat: la urma urmei, 
Irakul nu este singurul stat din zonă care 
posedă arme de distrugere în masă. e Şi 
tot la urma urmei, cei care vor suferi cel 
mai crunt vor fi tot amărâţii de civili, în 
timp ce Saddam şi clica lui se vor strecura 
probabil şi vor scăpa bine-mersi, aşa cum 
a scăpat de fapt şi celebrul Osama. 
e Apropo, cine a mai auzit în ultima 
vreme de Osama? 

e Să zâmbim în final: Bulă se duce 
la Poştă şi dă la ghişeu o scrisoare ca să-i 
fie timbrată. e Par avion? întreabă 
funcţionarul de la ghişeu. e Nu, păreți 
normal, răspunde Bulă după ce se uită 

CONFRUNTĂRI ÎN PSD (1!) 


După o scurtă pauză, preşedintele şi 
remierul continuă disputa care pare să 
se amplifice- E 7 
Cu ocazia lansării cărții sale Integrare 
şi globalizare. Viziunea românească, 
reşedintele a continuat să-şi susţină ideile 
în faţa celor prezenţi: «La noi se fac ironii 
seama cornului şi laptelui. Sunt copii 
care nu pot să aibă o cană de lapte pe 
masă», € necesar un program de şcoală 
prelungit: cu pauză de masă luată 
împreună cu toţi copiii, indiferent că vin 
din partea «unui baron, proletar sau 
fermien). Continuându-şi împunsăturile la 
adresa premierului, Iliescu a spus «Iliescu 
cu mentalitățile lui vrea să revină la 
egalitarism. Oare? Ia să luăm 10.000$ cu 
80% impozit. cât va rămâne: 2000. Care 
e salariul mediu pe economie? 100$. Asta 
eegalitarism?b» 
După câteva zile, răspunzându-i lui 
Jon Iliescu, Adrian Năstase a declarat: 
«Dincolo de mesajul către populaţie, care 
e pozitiv, şi anume că este bine să îi 
impozităm pe bogaţi, din punct de vedere 
practic lucrurile vor fi mult mai com- 
plicate. Eu am rezerve că acest lucru poate 
să ducă la rezultate, deoarece nu trăim în 
Suedia, ci în România... Să nu ne facem 
iluzii că banii pe care îi vom obţine din 
superimpozitare ne vor ajuta să rezolvăm 
problemele săracilor». Încercând o 
împăcare cu jon Iliescu, Năstase continuă: 
«Sunt diferențe de abordare, de per- 
sonalitate, de generaţie, eu sunt ceva mai 
arogant. Ne mai supărăm, mai vorbim, mai 
spunem, dar lucrurile se rezolvă pentru 
că, până la urmă, avem aceleaşi tipuri de 
interese, acelaşi tip de dialog, aceeaşi zonă 
electorală. Nu există interese divergente». 
Apoi trecând la ofensivă, «Preşedintele 
reprezintă acest simbol de protector al 
săracilor, superavocatul poporului... Dacă 
în'9| exista o teamă de un preşedinte prea 
puternic, acum se reglementează în alt fel 
pentru că există teamă de un premier prea 
puternic». 
Replica la reacția premierului a fost: 
«E o chestiune care merită s-o analizăm 
împreună. Nu vreau să comentez afir- 


maţiile domnului Năstase... Eu cred că 


asta e misiunea şefului statului, să fie 
avocatul poporului. Aşa că nu numai că 
nu mă deranjează. Voi spune eu mai 
multe». 

Şi a spus la televizor pe 26 februarie: 
«Domnul Năstase vrea să se afirme ca un 
om de forță și are multe calităţi din acest 
punct de vedere,.. dar sună puţin a reproş 
că președintele îşi permite să se pronunţe 
în legătură cu sărăcia, politica fiscală şi o 
face pe superavocatul poporului. Asta nu 
mi-a plăcut şi îi reproşez ca stil. Nu înţeleg 
la ce-i slujeşte această provocare. 
Preşedintele trebuie să fie un superavocat 
al poporului. Eu vreau să-l văd pe Năstase 
Preşedinte, cum va proceda atunci?... Eu 
imi pot permite să exprim nişte deziderate 
ale Populaţiei, dar asta nu înseamnă că 
trebuie să mă rezum, că aşa aş cam putea 
înțelege, eu doar să fac propagandă 

emului, ce bine lucrează şi ce rezultate 

une are şi să nu mai exprim nişte puncte 


de vedere, care sunt obiective şi deziderate 
inclusiv ale Guvernului... Nici unul din 
premierii cu care am avut de-a face în 
această perioadă nu-mi poate reproşa că 
am făcut obstrucție, Ba, din contră... Am 
manifestat toată înțelegerea şi am căutat 
să ofer tot sprijinul politic Guvernului, ca 
să-şi facă datoria. Am făcut-o şi o fac, şi 
pentru asta nu trebuie să fac concesii de 
nici un fel... Îi recomand să fie mai 
temperat. Se putea abține... Ştiam că sunt 
cam mulți care sunt oameni de afaceri, au 
intrat în Parlament, sigur, oamenii au 
interesul pentru afaceri, dar mie mi se pare 
că s-a poluat din acest punct de vedere 
climatul politic în activitatea politică de 
partid şi climatul funcţionării instituţiilor 
statului, inclusiv al Parlamentului... S-a 
lăsat încântat de faptul că nu are con- 
tra-oponenți în cadrul Delegației Perma- 
nente. Şi ăsta e un lucru care trebuie să 
dea de gândit: de ce nu a avut con- 
tra-oponenţi. Deci toți au fost de acord 
imediat. În momentul în care Adrian 
Năstase nu a mai fost de acord, de 
asemenea au fost toţi de acord, şi asta nu 
e bine... Ei, asta a vrut să fie puțin în 
băşcălie: că eu i-am spus, şi între patru 
ochi, şi în public, că se manifestă arogant 
câteodată. Ironia e o calitate, dar uneori 
sunt probleme serioase care nu cu ironie 
se rezolvă şi nici cu băşcălie, ci cu 
seriozitate... Demnitarii PSD erau mai 
supli în 1990... Cred că manifestă şi 
semne de oboseală. Cam devreme. E de 
înţeles. Meseria de premier e cam 
obositoare... Aş fi mult mai exigent ca 
preşedinte al PSD... Anumite note de 
orgoliu răbufnesc şi asta nu e bine». 

Replica premierului Năstase nu a 
întârziat. La 2 februarie, la sfârşitul 
videoconferinței cu prefecţii, pe un ton 
calm dar tăios, a declarat: «Colegii mei 
spun că sunt neobosit şi chiar sunt. Totuşi, 
ca să mă asigur cum stau lucrile, am 
discutat cu medicul meu de familie, Sorin 
Oprescu... l-am întrebat dacă găseşte că 
sunt obosit, dacă a găsit ceva care creează 
probleme. Medicul meu de familie nu este 
Ion Iliescu, ci Sorin Oprescu... l-am spus 
domnului preşedinte că noi suntem într-o 
competiție foarte dură cu țările din jurul 
nostru care se luptă să atragă investiții 
străine. Din acest punct de vedere, un 
anunţ că noi vom creşte fiscalitatea la 80% 
ar crea foarte multă nervozitate... Nu-l 
vom face, categoric. Ar fi sinucigaş din 
punct de vedere economic. Dar rămâne 
un mesaj al lui Ion Iliescu către populaţie, 
iar guvernul vine cu alt mesaj. Pare că 
guvernul are cine ştie ce interese... din 
motive obscure nu vrea să sprijine 
populaţia... Eu am încercat să nu tratez 
problemele de fond în public. Noi ne 
vedem de ceea ce reprezintă atribuţiile 
guvernului». 

În dorința unei pauze în disputa 
preşedinte-premier, Adrian Năstase s-a 
prezentat împreună cu delegaţia PSD la 
Palatul Cotroceni pentru a-l felicita de ziua 
sa pe preşedinte. Declaraţia făcută presei 
cu acest prilej a fost: « Eu sunt absolut 
convins că am tras toate învățămintele 


necesare în ceea ce priveşte dialogul. În 
ceea ce mă priveşte, lucrul acesta e sigur 
şi sunt absolut hotărât ca elementele pe 
care doresc să i le transmit, să i le transmit 
direct şi nu prin intermediul presei». 
Confirmând conflictul din PSD şi 
profeţind o ruptură, preşedintele Comite- 
tului SUA pentru NATO, Bruce Jackson, 
într-un interviu în ziarul „Gardianul” din 
24 februarie, a afirmat: «PSD se va rupe, 
în câţiva ani, în două aripi... Mă aştept ca 
după ce Iliescu iese din scena politică şi 
probabil va intra în istorie, să existe o luptă 
pentru succesiune între două tabere. Cred 
că PSD se va rupe în câțiva ani în două 
aripi. Această ruptură va oferi o şansă 
partidelor reformiste de centru-dreapta şi 
s-ar putea să aveți un sistem politic cu trei 
partide, aproape asemănător cu cel al 
Germaniei». Luat prin surprindere, 
secretarul general al PSD, Cosmin Guşă, 
a reacționat cu moliciune: «Dacă aceasta 
este părerea dânsului, înseamnă că o are 
argumentată... Nu sunt de acord. Noi nu 

simţim un pericol. În rest, Bruce Jackson 
a făcut declaraţii foarte interesante». Cei 
doi împricinaţi, preşedintele şi premierul, 
s-au abținut de la orice comentarii. 

Între timp au continuat la sediul 
central PSD discuţiile cu baronii locali 
evidenţiaţi în presă pentru matrapazlâcurile 
lor. Nicolae Mischie, şeful PSD din Gorj, 
a declarat după discuţiile de la sediul 
central: «Banii PHARE sunt valabili pentru 
toţi. Mă caracterizează cinstea, corec- 
titudinea, spiritul legii (17)... Eu nu sunt 
baron. Eu sper la titlul de cavaler... 
(Corupţia) Conceptul este atât de vast, 
încât cu greu îi găsim explicaţia». Cât 
despre ceilalţi «baroni», ei au tăcut mâlc 
refuzând să vorbească cu presa. 

* 

S-a consumat încă o rundă în con- 
flictul care se adânceşte între preşedinte 
şi premier. Este un război pe termen lung, 
al cărui final va fi în preajma alegerilor 
sau imediat după aceea. 

Nicolae Crăciun 


DE 

Preotul Ion Buga este chemat la judecata Consistoriului Eparhial al 
Arhiepiscopiei Ortodoxe a Bucureştilor şi suspendat din funcţia de paroh al Bisericii 
Sfântul Gheorghe Vechi, sub învinuirile de: 

— «batjoconrea ritualului liturgic ortodox» 


— «afirmaţii schismatice» 


— «propovăduirea unor idei eretice, străine învăţăturii dogmatice a Bisericii 
Ortodoxe, de către învinuit». Nu punem în discuţie dreptul Bisericii de a se apăra, 
aşa cum a făcut-o în secolul XIV în îndelungata controversă isihastă, ca să nu dăm 
decât un exemplu, dar punerea sub acuzare şi suspendarea valorosului preot şi 
cărturar credem că are conotaţii mai degrabă lumești, de natură politică. 

E de menţionat că părintele lon Buga a activat între anii 1994-1998 în echipa 
antieretică şi antisectară a preotului dr. Antonios Alevizopol din Grecia, ca delegat 
al Bisericii Ortodoxe Române la Conferinţa Ortodoxă Internațională şi membru în 
Comitetul de pregătire, la recomandarea P.F. Patriarh Teoctist. «Batjocorirea 
ritualului liturgic ortodox» a fost săvârşită cu ocazia slujbei de Înviere de anul 
trecut oficiată pe plaja din Neptun de către episcopul Teodosie Tomitanul, ca 
preludiu la festivalul rock ce a urmat. Nu i s-a făcut o vină din aceasta episcopului 
constănţean şi ne e greu să credem că parohul de la Sfântul Gheorghe Vechi ar fi 
putut batjocori ritualul liturgic ortodox asemenea episcopului constănţean. 

Vina, dacă aceasta poate fi o vină, a părintelui Ion Buga, este de a fi militat 
pentru ideea Bisericii Naţionale, Biserica Ortodoxă Română neputând fi despărțită 
de ideea de naţiune, mărturisindu-l pe Iisus Hristos în spiritul şi limba poporului din 


care face parte. 


* Sondajul INSOMAR, efectuat 
între 28 ianuarie —-2 februarie pe un 
eşantion de 1369 repondenţi, indică: 

— la încrederea în partide, PSD are 
45 de puncte, PNL 24, PD 24, PRM 18, 
UDMR 8, PUR 7; 

— intenţia de vot pe partide era la data 
sondajului PSD 51%, PNL 14%, PD 13%, 
PRM 10%, UDMR 5%, PNŢCD 1%, alte 
partide 2%, nu votează 4%; 

— încrederea în politicieni era de 54 
puncte pentru Iliescu, 51 Năstase, 45 
Geoană, 37 Băsescu, 34 Stolojan, 18 
Vadim Tudor, 13 Văcăroiu, 10 Marko 
Bela, 10 Dorneanu, 9 Voiculescu, 8 
Ciorbea, 8 Vosganian; 

— la alegerile prezidenţiale, ar vota 
pentru Năstase 35%, Iliescu 17%, Stolojan 
16%, Băsescu 12%, Vadim Tudor 10%, 
alţii 6%, nu votează 4%; 

— faţă de aceeaşi perioadă a anului 
trecut, românii consideră că trăiesc mult 
mai prost 7%, mai prost 30,3%, la fel 
48,4%, mai bine şi mult mai bine 12,7%. 

Neparticiparea la vot este în datele 
sondajului suspect de mică. 

* Acelaşi sondaj ne arată cum îşi 
petrec românii vacanţele şi concediile: 

— la întrebarea când v-aţi petrecut 
ultima dată concediul/vacanţa în altă parte 
decât acasă, 52% au răspuns «în urmă cu 
mai mult de trei ani», 16% «acum 2-3 
ani», 32% «în ultimele 12 luni»; 

— cum aţi petrecut ultima vacanță de 
Paşte, 50% au stat acasă, 31,1% au fost 
la iarbă verde prin apropiere, 5,7% au fost 
la rude, 4,5% au fost la mare, 4,2% la 
munte, 1,4% în străinătate, 4,5% altfel; 

— unde aţi petrecut ultima dată 
Revelionul, 70% acasă, 9% la munte, 8% 
la un restaurant în localitatea unde 
domiciliază, 1% în străinătate; 

— în ce mod preferaţi să vă petreceți 
concediul/vacanța, 21% la mare, 17% la 
munte, 16% acasă să se odihnească, 15% 
să facă unele treburi pe lângă casă, 9% 
într-o stațiune la tratament, 8% la rude, 
7% în circuit turistic prin ţară, 5% în 
străinătate; : 

— în ce țară aţi călătorit, Ungaria 5%, 
Italia 4%, Germania 4%, Franţa 3%, 
Grecia 3%, Bulgaria 2%, alte țări 12%, 


N.C. 


iar 67% nicăieri. 

e Eurobarometrul Rural realizat de 
Fundaţia pentru o Societate Deschisă în 
colaborare cu Gallup International şi Metro 
Media Transilvania, dat publicității la 26 
februarie, arată că: 

— 79% din gospodăriile ţărăneşti 
practică o agricultură de subzistență, 17% 
vând mai puţin de 50% din ceea ce 
produc, iar 4% comercializează mai mult 
de 50% din producţia lor; 

— majoritatea populaţiei rurale are 
încredere în Biserică şi Armată, 61% nu 
au încredere de loc ori au încredere foarte 
puţină în guvern, nemulțumindu-i acti- 
vitatea acestuia în privinţa lipsei locurilor 
de muncă 78 puncte, politicii agrare 73, 
combaterii corupției 68, nivelului de trai 
67, sănătății 62, educaţiei 38; 

— cât priveşte implicarea în pro- 
blemele comunității, numai în 20% din 
sate există organizaţii ale sătenilor, 
majoritatea acestora fiind constituite pentru 
participarea la proiecte cu finanțare 
europeană, dâr numai 35% au auzit de 
programul SAPARD al Uniunii Europene; 

— dacă ar avea loc un referendum 
pentru aderarea României la Uniunea 
Europeană, 69% ar vota favorabil, deşi 
numai 5% consideră că țara este pregătită 
pentru aderare. 

e Pentru populaţia urbană studiul 
comparativ privind percepția asupra 
capitalismului şi liberei iniţiative realizat de 
Institutul pentru Liberă Iniţiativă indică: 

— 9,4% cred că viitorul copiilor lor ar 
fi mai bun într-o societate socialistă, 85% 
optează pentru un viitor în capitalism, iar 
4,5% nu se pronunță; 

— 54,8% consideră că România este 
o țară cu economia în tranziție dar mai 
apropiată de capitalism, 25,7% în tranziţie 
dar apropiată de socialism, 9,2% consideră 
că economia este deja de tip capitalist, iar 
pentru 4,8% ea a rămas de tip capitalist; 

— capitalismul este asociat cu libertatea 
cuvântului 96 de puncte, cu libera inițiativă 
95, democraţia 94, şomajul 90, inflația 89, 
corupția 79, prosperitatea economică 77, 
bunăstarea economică 66; 

— socialismul este asociat cu egalitatea 
veniturilor 78 puncte, intervenţia statului 


POLITICĂ - 


în economie 64, siguranță 61; 

— persoanele cele mai uşor adaptabile 
la societatea capitalistă sunt tinerii 73 
puncte, cei cu studii superioare 43, per- 
soanele cu relaţii 36, oamenii harnici 34; 

— societăţile private sunt mai bine 
conduse, consideră 65%, cele de stat 27%, 
nu pot aprecia 8%; statul nu trebuie să se 
implice în mediul de afaceri, consideră 
80% din repondenți; 

— dacă ar avea bani, peste 90% din 
tineri ar porni o afacere, dar cei mai mulți 
şi de toate vârstele ar dori să lucreze într-o 
companie străină, peste 50% preferând un 
loc de muncă bine plătit chiar dacă nesigur; 

— intrarea în NATO este pentru 50% 
o garanţie a creşterii investiţiilor străine, 
iar pentru 35,7% transformarea României 
într-o țară capitalistă. 

e Clasamentul competitivităţii 
realizat de Forumul Economic Mondial 
pentru anul 2002, cuprinzând 80 de ţări, 
atestă pe locul întâi Statele Unite, locul 
doi în anul 2001, Finlanda pe locul doi, în 
coborâre de pe locul întâi, Taiwan locul 
trei, în urcare de pe locul şapte, urmate 
de Singapore locul 4, Suedia 5, Elveţia 6, 
Australia 7, Canada 8, Norgevia 9, 
Danemarca 10. Țările din Europa Centrală 
şi de Est ocupă locurile 28 Slovenia, 29 
Ungaria, 36 Lituania, 40 Cehia, 44 
Letonia, 49 Slovacia, 51 Polonia, 58 
Croaţia, 62 Bulgaria, 64 Rusia, 66 
România, 77 Ucraina. Ultimele țări în 
clasament sunt pe locul 78 Bolivia, 79 
Zimbabwe, 80 Haiti. 

e Starea de sănătate a populaţiei din 
România, față de ţările europene, se 
prezintă astfel, după ultimele date 
publicate: 

- durata medie de viață la bărbaţi 66,3 
ani față de 69 ani, iar la femei 67,8 față 
de 76 în Europa; 

— mortalitatea 1,91%0, față de 
1,2-1,49%o în țările europene; 

— mortalitatea infantilă 18,490 faţă de 
4-6,8%0; 

— decesele materne la mia de nou- 
născuți 0,34 față de 0,03-0,08; 

— decesele datorate bolilor aparatului 
circulator 7,19%o față de 0,7-1,9%0; 

— bolnavii de tuberculoză sunt de 
1,15%e situându-ne pe ultimul loc în 
Europa; 

— cazurile de HIV/SIDA la copii se 
ridică la 6.445, jumătate din numărul 
copiilor bolnavi de SIDA din Europa. 

* Raportul OECD privind impo- 


zitele şi taxele pe salariu în țările europene - 


indică în privința contribuţiilor sociale că 
în România, la un salariu mediu de 180 
de euro reținerile sociale sunt de 52% pe 
când în Slovenia la un salariu mediu de 
1.150 euro ele sunt de numai 38% iar în 
celelalte țări de 38% în Polonia şi Franţa, 
37% Slovacia şi Austria, 35% Belgia şi 
Cehia, 34% Grecia şi Germania, 33% 
Ungaria, 32% Italia, 18% Norvegia, 14% 
Irlanda, 12% Danemarca. Impozitul pe 
salariul mediu este în țările europene de 
32% în Danemarca, 22% în România, 
21% Belgia, 20% Finlanda, 17% Ger- 
mania, 9% Franţa, 8% Austria, 6% 
Olanda, 5% Slovacia, 4% Portugalia, 0% 
Grecia. 


e Restructurarea a 24.000 locuri de [B 


muncă din întreprinderile de stat în anul 


2003 a fost anunţată de Graeme Justice, 


reprezentantul rezident al FMI în România. 

Din acestea, 18.000 vor fi restructurate 
până în septembrie Şi vor afecta societăţile 
Tractorul şi Roman Braşov, Siderurgica 
Hunedoara, precum şi alte mari societăți, 
iar 6000 locuri din sectorul minerit vor fi 
şi ele desființate. Această măsură este cu 
atât mai necesară cu cât un sondaj realizaț 
în cazul a 100 de contracte colective de 
muncă arată că salariile nominale au 
crescut cu 23-24% în 2003 în condiţiile 
în care inflaţia prognozată e de 14%. 

Cerinţa FMI ca guvernul să ţină 
salariile sub control nu a fost respectată 
de guvern, care în ianuarie 2003 a mărit 
salariul din administraţia de stat cu 35%, 
iar în învăţământ cu peste 50%. 

e În schimb pensiile vor fi indexate 
în luna martie cu 3,5%, faţă de inflaţia 
prognozată de 14%, pensia medie a 
vârstnicilor din sistemul pensiilor de stat 
ajungând la 1.798.406 lei, iar pensia medie 
pentru agricultori ajungând la 372.750 lei. 
Reamintim că numărul pensionarilor din 
sistemul asigurărilor sociale de stat este 
de 4,5 milioane, iar al pensionarilor din 
agricultură de 1,7 milioane. 

e Salariul mediu brut pe luna 
ianuarie s-a menţinut la nivelul de 
6.520.266 lei din luna decembrie, în timp 
ce salariul net a fost de 4.730.761 lei, în 
creştere cu 4,5% față de luna precedentă... 
Cele mai mari creşteri ale salariului mediu 
net s-au înregistrat în sectorul bugetar, în 
învățământ ajungând la 6,3 milioane lei, 
cu o creştere de 51,7%, în administraţia . 
publică de 8,09 milioane lei, cu o creştere 
de 35,4%, iar în sectorul sănătate 4,29. 
milioane lei în creştere cu 19,8%. 

Cel mai mare salariul mediu net a fost 
şi rămâne la societățile de intermediere 
financiară, peste 11 mil. de lei, iar cel mai 
mic la prelucrarea lemnului, 2.544.330 lei. 


